stanford-oval/wikipedia huggingface dataset:
Berhtwald

Berhtwald tai Brihtwald (k. 731) oli Canterburyn arkkipiispa Entinen Reculverin luostarin apotti valittiin virkaan heinäkuussa 692 ja vihittiin virkaan seuraavana vuonna. Ennen häntä vain Deusdedit Canterburylainen ja pian virkaan vihkimisensä jälkeen kuollut Wighard olivat ollet syntyperäisiä englantilaisia.
Berhtwald kuoli 13. tammikuuta 731.
Basic Role-Playing

| Basic Role-Playing |
| --- | --- |

Suunnittelija:  Steve Perrin, Steve Henderson, Ray Turney (alkuperäinen mekaniikka)
Julkaisija:  Chaosium
Julkaisuvuosi:  1978 (RuneQuest) 1980 (geneerinen versio) 2008 (nykyinen versio)
Tyylilaji:  geneerinen
Pelijärjestelmä:  prosenttiheittopohjainen
Basic Role-Playing (BRP) on roolipelijärjestelmä, jota suurin osa Chaosiumin peleistä käyttää. Järjestelmä kehitettiin alun perin fantasiaroolipeli RuneQuestin säännöstöksi, mutta siihen pohjautuvia pelejä on sittemmin julkaistu lukuisia, tunnetuimpina Stormbringer ja Cthulhun kutsu. Vuonna 1980 pelistä julkaistiin geneerinen versio, joka lienee samalla maailman ensimmäinen geneerinen roolipelijärjestelmä.
BRP on suhteellisen yksinkertainen järjestelmä ja sen pelimekaniikka perustuu pääasiassa 100-sivuisen nopan ("prosenttinoppa") heittoihin. Pelihahmojen tärkeimmät ominaisuudet ovat kaikki prosenttilukuina ilmaistuja taitoja, jotka kertovat heidän onnistumistodennäköisyytensä kyseistä taitoa vaativissa toimissa.
BRP-pohjaisia pelejä

RuneQuest (1978)
Basic Role-Playing (1980)
Stormbringer (1981)
Cthulhun kutsu (Call of Cthulhu, 1981)
Worlds of Wonder (1982)
Elfquest (1984)
Ringworld (1984)
Hawkmoon (1986)
Elric! (1993)
Nephilim (1994)
OpenQuest (2009)
Aiheesta muualla

www.basicrps.com (englanniksi)
Basic Roleplaying .com - BRP news (Arkistoitu – Internet Archive) & reviews[vanhentunut linkki], fanzine[vanhentunut linkki], forum and links (Arkistoitu – Internet Archive). (englanniksi)
Basic Roleplaying . Net - Forums, Wiki, Chaos Project. (englanniksi)
Mailing List of the Basic Role-Playing System (englanniksi)
Prosenttiheitto suoritetaan yleensä heittemällä kahta kymmensivuista noppaa ja lukemalla toisen tulos kymmeninä, toinen ykkösinä.
Beaumont

Beaumont voi tarkoittaa ainakin seuraavia:
Maantiede

Beaumont, kunta Hainaut’n provinssissa Belgiassa
Beaumont, kunta Grand’Ansen departementissa Haitissa
Beaumont, Albertassa, Kanadassa
Beaumont, kaupunki Kaliforniassa, Yhdysvalloissa
Beaumont, kaupunki Texasissa, Yhdysvalloissa
Beaumont, kunta Puy-de-Dômen departementissa Ranskassa
Beaumont-du-Lac, kunta Haute-Viennen departementissa Ranskassa
Beaumont-du-Périgord, entinen kunta Dordognen departementissa Ranskassa
Beaumont-en-Auge, kunta Calvadosin departementissa Ranskassa
Beaumont-en-Verdunois, kunta Meusen departementissa Ranskassa
Sukunimi

Charlotte Beaumont (s. 1995), englantilainen näyttelijä
Harry Beaumont (1888–1966), yhdysvaltalainen elokuvaohjaaja, näyttelijä, kirjoittaja ja tuottaja
Hugh Beaumont (1909–1982), yhdysvaltalainen näyttelijä
Léonce Élie de Beaumont (1798–1874), ranskalainen geologi
Timothy Beaumont, Whitleyn paroni Beaumont (1928–2008), brittiläinen poliitikko
Muut

Beaumont, General Motorsin 1960-luvun lopulla tuottama automerkki.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beaumont”, voi hakea sivunnimihaulla, laajalla sivunnimihaulla tai tekstihaulla.
Bardin kieli

| Bardi> Tiedot |
| --- | --- |
Alue:   Länsi-Australia, Australia
Puhujia:  321 (2016)
Sija:  ei 100 suurimman joukossa
Kielitieteellinen luokitus
Kielikunta:  Nyulnyulaiset kielet
ISO 639-3:  bcj
 Ohje 
Bardi on nyulnyulaisiin kieliin kuuluva kieli, jota puhutaan Australiassa, Länsi-Australian osavaltiossa. Se lasketaan kuolevaksi kieleksi.. Vuoden 2016 väestölaskennan mukaan kielellä oli 321 puhujaa.
Kielellä ei ole kirjoitettua muotoa.
Fonologia > Konsonantit

|  | Bilabiaali | Alveolaari | Retrofleksi | Palataali | Velaari |
| --- | --- | --- | --- | --- | --- |
| Nasaali | m | n | ɳ |  | ŋ |
| Klusiili | p | t | ʈ | c | k |
| Tremulantti |  | r | ɻ |  |  |
| Lateraali |  | l | ɭ | ʎ |  |
| Approksimantti | w |  |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Avoin |  | a | o |
Lähde:
Avoimen tiedon keskus

Avoimen tiedon keskus (Open Science Centre) on vuoden 2017 alussa toimintansa aloittanut Jyväskylän yliopiston erillislaitos, jossa työskentelee noin 80 henkeä.
Historia

Avoimen tiedon keskus on muodostettu Jyväskylän yliopiston kirjastosta ja Jyväskylän yliopiston tiedemuseosta (kulttuurihistoriallinen- ja luonnontieteellinen osasto). Lisäksi se sai vastuulleen yliopistossa ilmestyvien lehtien kustantamisen.
Toiminta

Toiminnallisesti Avoimen tiedon keskus on jaettu kolmeen vastuualueeseen, joita ovat kirjasto, tiedemuseo ja avoin julkaiseminen. Perinteisten kirjasto- ja museotoimintojen lisäksi keskuksen tehtävänä on edistää tiedon avoimuutta.
Johtajat

Ari Muhonen 2017–2021
Pekka Olsbo 2021–2023
Irene Ylönen 2024–
Julkaisut

Jyväskylän yliopiston yksiköiden oma julkaisutoiminta on aktiivista ja avointa, ja sitä ohjaavat JYU:n julkaisuperiaatteet. Yksiköt julkaisevat omia julkaisusarjojaan sekä itsenäisiä raportteja ja katsauksia tutkimustoimintaansa ja hankkeisiinsa liittyen. Lisäksi Avoimen tiedon keskus julkaisee kaikille yliopiston yhteisiä, avoimia verkkojulkaisusarjoja:
JYU Dissertations. Väitöskirjasarja
JYU Reports. Raporttisarja yliopiston yksiköissä toteutettujen hankkeiden väli- ja loppuraporteille
JYU Studies. Vertaisarvioituja monografioita ja kokoomateoksia.
Aiheesta muualla

Avoimen tiedon keskus
Kirjasto
Tiedemuseo
Avoin julkaiseminen
Balé

| Balé |
| --- | --- |
 Provinssin sijainti Burkina Fasossa
Valtio:  Burkina Faso
Hallintoalue:  Boucle du Mouhoun
Departementteja:  10
Hallinto:  
 – hallinnollinen keskus:  Boromo
Pinta-ala:  4 595 km²
Väkiluku (2006):  213 897
 – väestötiheys:  46,5 as./km²
Balé on yksi Burkina Fason provinsseista. Balé sijaitsee Boucle du Mouhounin alueella. Sen pääkaupunki on Boromo; toinen provinssin kaupungeista on Tapélara. Balén pinta-ala on 4 595 neliökilometriä ja asukkaita siellä on vuoden 2006 väestönlaskennan mukaan 213 897. Vuonna 2016 provinssissa arvioidaan olevan 280 500 asukasta.
Balé sijaitsee Ouagadougoun ja Bobo Dioulasson välisen päätien varrella. Se tunnetaan kansallispuistostaan, jossa voi nähdä laumoittain elefantteja.
Balén departementit

Bagassi
Bana
Boromo
Fara
Oury
Pa
Pompoï
Poura
Siby
Yaho
Aiheesta muualla

Kuvia tai muita tiedostoja aiheesta Balé Wikimedia Commonsissa
Burkina Fason provinssit
Balé
Bam
Banwa
Bazèga
Bougouriba
Boulgou
Boulkiemdé
Comoé
Ganzourgou
Gnagna
Gourma
Houet
Ioba
Kadiogo
Kénédougou
Komondjari
Kompienga
Kossi
Koulpélogo
Kouritenga
Kourwéogo
Léraba
Loroum
Mouhoun
Nahouri
Namentenga
Nayala
Noumbiel
Oubritenga
Oudalan
Passoré
Poni
Sanguié
Sanmatenga
Séno
Sissili
Soum
Sourou
Tapoa
Tuy
Yagha
Yatenga
Ziro
Zondoma
Zoundwéogo
Bella ciao

Italialainen partisaani Firenzessä vuonna 1944.
Bella ciao on italialainen kansanlaulu.
Kappaleen säveltäjää ja alkuperäisen sanoituksen tekijää ei tiedetä. Alun perin se oli Italian riisipelloilla työskennelleiden naisten protestilaulu huonoja työoloja vastaan. Toisen maailmansodan aikana siitä tuli uudelleen sanoitettuna Benito Mussolinin fasistihallitusta vastustaneiden vastarintataistelijoiden tunnuslaulu. Tämän ansiosta kappaleella on yhä vahva antifasistinen leima.
Espanjassa laulun esittäminen oli kielletty Francisco Francon valtakaudella. Italiassa laulun on sanottu yhä 2000-luvulla herättävän voimakkaita tunteita etenkin vanhemmissa ihmisissä, ja joissakin paikoissa sen esittämistä ei vieläkään katsota hyvällä. Italiassa ja Espanjassa sitä on esitetty yhteislauluna fasismin kukistamiseen liittyvinä merkkipäivinä. Yhdysvalloissa laulua ovat 2010- ja 2020-luvulla laulaneet Donald Trumpin vastustajat.
Suomeksi laulu on sanoitettu useaan kertaan, muun muassa Juha Vainio ja Pentti Saaritsa ovat tehneet toisistaan selvästi poikkeavat versiot. Sen ovat levyttäneet muun muassa Kai Hyttinen (1969), Arja Saijonmaa (1972), Pioneerikuoro (1984) sekä Pyhät Nuket (1984). Suomalainen rapyhtye Kapasiteettiyksikkö teki laulusta oman versionsa nimellä ”Bella Zau” keväällä 2018. Kotkalainen folkyhtye Molo Hasardi on versioinut ”Bella ciaoa” nimellä ”Bella Posso” ja siitä on tullut jalkapallojoukkue KTP:n kannatuslaulu.
Kappale on soinut espanjalaisessa Rahapaja-televisiosarjassa.
Lokakuussa 2024 vasemmistolaiset europarlamentaarikot tervehtivät Strasbourgissa vierailevaa Unkarin pääministeriä Viktor Orbánia laulamalla äänekkäästi Bella Ciaon. Puheenjohtaja Roberta Metsola yritti vaientaa laulajat sanomalla: "Tämä ei ole Euroviisut".
Aiheesta muualla

Kuvia tai muita tiedostoja aiheesta Bella ciao Wikimedia Commonsissa
Bardi

Bardi lyyran kanssa. Löytöpaikka Paule, Côtes-d’Armor, Ranska.
Bardi oli muinaiskelttiläinen runoilija ja laulaja. Keskiajalla bardien tehtävänä oli lukutaidottoman väen keskuudessa säilyttää ja välittää entisaikojen sankariteoista kertovia tarinoita ja eeppisiä runoja sekä sepittää tilannerunoutta kuten ylistyslauluja ja itkuvirsiä.
Alun perin bardit olivat kelttiläisiä muistopuheiden ja satiirien säveltäjiä sekä esittäjiä. Sana yleistyi sittemmin merkitsemään heimon runonlaulajaa, joka sepitti ja esitti säkeitä muinaisista sankareista ja heidän uroteoistaan. Roomalaisen runoilijan Lucanuksen mukaan bardit olivat Gallian ja Britannian kansallisrunoilijoita. Vähitellen bardiperinne hävisi Galliasta sen roomalaistuessa, mutta säilyi Irlannissa ja Walesissa. Irlantilaiset bardit välittivät perimätietoa edelleen laulamalla vanhoja runoja. Walesissa sana bardd merkitsi runoilijaa, ja bardien sääty jaettiin eri luokkiin 900-luvulla. Myöhäiskeskiajalla bardien säädyn merkitys alkoi vähentyä, mutta walesilaisen runonlaulannan perinne on säilynyt nykypäivään asti, ja Walesissa järjestetään vuosittain Eisteddfod-juhlat, joihin kokoontuu bardeja ja minstrelejä.
Populaarikulttuurissa

Monissa fantasiamaailmaan sijoittuvissa roolipeleissä, sarjakuvissa ja elokuvissa bardi on yksi hahmoista. Bardi-hahmoille annetaan usein joko kehystarinan kertojan tai parantajan tehtäviä. Asterix-sarjakuvassa bardi Trubadurix on koominen hahmo.
Aiheesta muualla

Kuvia tai muita tiedostoja aiheesta Bardi Wikimedia Commonsissa
John Martin, The Bard, 1817.
Babylon (W.A.S.P.:in albumi)

| Babylon W> A.S.P. |
| --- | --- | --- |

Studioalbumin tiedot
 Äänitetty : 2009
 Julkaistu: 12. lokakuuta 2009
 Tuottaja(t): Blackie Lawless
 Tyylilaji: heavy metal
 Kesto: 43.00
 Levy-yhtiö: Demolition
Listasijoitukset
  Suomen virallinen lista: 31.
W.A.S.P.:n muut julkaisut
| Dominator 2007 | Babylon 2009 | Golgotha 2015 |
Babylon on W.A.S.P.in 12. lokakuuta 2009 julkaistu studioalbumi.
Albumi nousi Suomen virallisen listan sijalle 31.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Crazy | Lawless | Lawless | 5.10 |  |  |  |  |  |
| 2. | Live to Die Another Day | Lawless | Lawless | 4.41 |  |  |  |  |  |
| 3. | Babylon’s Burning | Lawless | Lawless | 5.00 |  |  |  |  |  |
| 4. | Burn (Deep Purple -cover)  | Blackmore, Lord, Coverdale, Paice | Blackmore, Lord, Coverdale, Paice | 4.50 |  |  |  |  |  |
| 5. | Into the Fire | Lawless | Lawless | 5.54 |  |  |  |  |  |
| 6. | Thunder Red | Lawless | Lawless | 4.20 |  |  |  |  |  |
| 7. | Seas of Fire | Lawless | Lawless | 4.34 |  |  |  |  |  |
| 8. | Godless Run | Lawless | Lawless | 5.43 |  |  |  |  |  |
| 9. | Promised Land (Chuck Berry -cover)  | Chuck Berry | Chuck Berry | 3.13 |  |  |  |  |  |
Kokoonpano

Blackie Lawless – laulu, kitarat
Doug Blair – soolo- ja komppikitarat
Mike Duda – bassokitara
Mike Dupke – rummut
Arvostelut

Allmusic:
Blabbermouth: 7.5/10
Desibeli.net:
Imperiumi.net:
Rumba: neutraali
Aiheesta muualla

Babylon (W.A.S.P.:in albumi) Discogsissa. (englanniksi)
Albumi Babylon (W.A.S.P.:in albumi) Encyclopaedia Metallum -sivustolla (englanniksi)
W.A.S.P.
| --- | --- |
Studioalbumit:   W.A.S.P.  The Last Command  Inside the Electric Circus  The Headless Children  The Crimson Idol  Still Not Black Enough  Kill Fuck Die  Helldorado  Unholy Terror  Dying for the World  Neon God: Part I The Rise  Neon God: Part II The Demise  Dominator  Babylon  Golgotha 
Livealbumit:   Live...In the Raw  Double Live Assassins  The Sting  Live...Animal  Live in Japan 1986 
Kokoelmat:   First Blood Last Cuts  The Best of the Best: 1984-2000, Vol. 1  The Best Of The Best  The 7 Savage: 1984-1992
Blix

Blix on seuraavien henkilöiden sukunimi:
Elias Blix (1836–1902), norjalainen teologi, professori ja poliitikko
Hans Blix (s. 1928), ruotsalainen diplomaatti ja poliitikko
Bella Sara

Bella Sara on kansainvälinen nettipeli lapsille, johon voi ostaa keräilykortteja, joilla saa hevosia, joita voi hoitaa. Sitä julkaisee peliyhtiö Hidden City Entertainment. Bella Sara -sivusto luotiin Tanskassa, koska haluttiin jotakin samankaltaista kuin Pokémonit, mutta tytöille suunnattuna. Tästä lähti idea keräilykorteista.
Aiheesta muualla

kotisivut
Badou Ndiaye

Badou Ndiaye vuonna 2018.
Badou Ndiaye (oik. Papa Alioune Ndiaye, s. 27. lokakuuta 1990 Dakar) on senegalilainen jalkapalloilija. Hän on pelipaikaltaan keskikenttäpelaaja. Hän siirtyi vuonna 2012 kotimaansa Diambars-seurasta norjalaisseura Bodø/Glimtiin, aluksi lainasopimuksella. Elokuussa 2015 Ndiaye siirtyi turkkilaiseen Osmanlısporiin, elokuussa 2017 saman maan Galatasarayhin ja tammikuussa 2018 englantilaiseen Stoke Cityyn, joka lainasi hänet takaisin Galatasaraylle kaudeksi 2018–2019.
Ndiaye on pelannut Senegalin maajoukkueessa 22 ottelua toukokuusta 2016 alkaen. Hän on kuulunut joukkueeseen MM-kilpailuissa 2018 sekä vuosien 2017 ja 2019 Afrikan-mestaruuskilpailuissa.
Bingolotto

Bingolotto oli Veikkauksen onnenpeli, jota pelattiin kahtena erilaisena versiona.
Vuodet 1986–1988

Ensimmäinen versio oli offline-kuponkipeli, joka aloitettiin kierroksella 5/1986. Kupongilla oli 5x5-ruudukko, ja kussakin ruudussa 4 numeroa – käytössä oli siis numerot 1:stä 100:aan. Kuhunkin ruutuun arvottiin oikea numero ja pelaaja voitti, jos onnistui arvaamaan kaikki numerot joko pysty-, vaaka- tai vinorivistä. Myös kulmaruudut muodostivat yhden bingorivin, jos ne eivät olleet mukana yhdessäkään rivibingossa. Yhdellä bingolla sai 50 mk, tuplabingolla 1000 mk, ja useammalla eli superbingolla voitto-osuus laskettiin aluksi pelivaihdon ja voittajien määrän perusteella, mutta myöhemmin superbingon voittosumma muutettiin kiinteäksi. Rivihinta oli 3 mk. Kuponkipelin pelaaminen päättyi vuoden 1988 lopussa.
Vuodet 1995–2002

Toinen Bingoloton versio kuului Veikkauksen onnenpelien valikoimaan vuodesta 1995 kesäkuuhun 2002 asti. Peliä pelattiin kaiken kaikkiaan yhteensä 34 miljoonalla eurolla, ja voittoja siitä jaettiin yli 16 miljoonaa euroa.
Pelin tarkoitus oli kuin tavallisessakin bingossa, eli arvottiin numeroita, joiden piti muodostaa suoria tai vinoja rivejä, joista muodostui voittoja.
Bingolotosta esitettiin kerran viikoittain televisio-ohjelma Yle TV1 -kanavalla, jossa pelistudiossa oli suomalaisia kilpailijoita kilpailemassa suurista rahasummista. Televisio-ohjelman kehitti Spede Pasanen. Ohjelman juontajana toimi ensin Susanna Angervo, joka myös lauloi ohjelmassa sekä yksin että duettopartnereiden kanssa, ja sitten Piia Koriseva. Studiossa oli automaattinen arvontatietokone, joka arpoi bingonumerot. Kilpailun voitti se, jolla ensimmäisenä oli muodostunut tietty määrä voittorivejä. Peliä pystyi pelaamaan myös kotisohvalta pelikupongin kanssa.
Viimeinen Bingoloton televisio-ohjelma esitettiin toukokuussa 2001. Uudistuksen myötä peli ja säännöt säilyivät kuitenkin ennallaan kesäkuuhun 2002 asti.
Ben Godfrey

Ben Godfrey toukokuussa 2019.
Benjamin Matthew "Ben" Godfrey (s. 15. tammikuuta 1998 York) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Evertonia.
Godfrey pelasi ensimmäisen liigaottelunsa York Cityn edustusjoukkueessa Englannin kakkosliigassa elokuussa 2015. Tammikuussa 2016 hän siirtyi Norwich Cityyn. Syksyllä 2016 hän pelasi kolme liigacupin ottelua ja teki maalin Coventry Cityä vastaan. Tammikuussa 2017 hän pääsi ensimmäisen kerran kentälle Englannin mestaruussarjassa. Kauden 2017–2018 hän pelasi lainalla Englannin ykkösliigan Shrewsbury Townissa. Kaudella 2018–2019 Godfrey pelasi Norwichin joukkueessa mestaruussarjassa 31 ottelua ja teki niissä neljä maalia. Ensimmäisen valioliigaottelunsa hän pelasi Norwichin joukkueessa elokuussa 2019. Hän pelasi kaudella 2019–2020 Norwichin 17 ensimmäisestä valioliigaottelusta 16:ssa täydet minuutit mutta joutui joulukuussa polvivamman vuoksi sivuun kunnes hän taas kaksi kuukautta myöhemmin palasi pysyvästi vakiokokoonpanoon. Hän pelasi kauden aikana 30 liigaottelua ja kaikki niistä avauskokoonpanossa.
Kauden 2020–2021 alussa Godfrey pelasi kolme sarjaottelua mestaruussarjaan pudonneessa Norwichissa mutta siirtyi lokakuussa 2020 Evertoniin viisivuotisella sopimuksella ja 30 miljoonan euron siirtokorvauksella. Hän pelasi kaudella 2020–2021 Valioliigassa 31 ottelua, joissa hän oli 29 kertaa avauskokoonpanossa. Kaudella 2021–2022 hän pelasi 23 valioliigaottelua, jotka kaikki avauksessa. Kauden 2022–2023 ensimmäisessä valioliigaottelussa Godfreyn pohjeluu murtui, ja vamma piti hänet poissa kentiltä joulukuuhun saakka. Hän pelasi kauden aikana 13 valioliigaottelua.
Godfrey on pelannut Englannin alle 20-vuotiaiden maajoukkueessa kaksi ottelua ja alle 21-vuotiaiden maajoukkueessa yhdeksän ottelua, joista kaksi oli vuoden 2021 EM-kilpailujen alkulohko-otteluita. Hän pelasi Englannin A-maajoukkueessa kaksi ystävyysottelua kesäkuussa 2021 ja niistä toisessa täydet minuutit.
Baseballin Euroopan-mestaruuskilpailujen B-sarja 1994

1994 Baseballin Euroopan mestaruuskilpailujen B-sarja pelattiin Sloveniassa 20. - 28. elokuuta. Turnaukseen osallistui kolmetoista joukkuetta ja kahdelle parhaalle oli tarjolla paikka A-sarjan turnaukseen 1995.
Alkulohkot

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Kroatia | 3 | 3 | 0 | 1.000 |  | 12-11 | 12-0 | 14-7 |
|  Tšekki | 3 | 2 | 1 | .667 | - |  | 23-2 | 23-2 |
|  Norja | 3 | 1 | 2 | .333 | - | - |  | 22-17 |
|  Itävalta | 3 | 0 | 3 | .000 | - | - | - |  |
| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Ukraina | 4 | 3 | 1 | .750 |  | - | 20-5 | 15-0 | 20-2 |
|  Sveitsi | 4 | 3 | 1 | .750 | 5-2 |  | - | 10-5 | 5-4 |
|  Iso-Britannia | 4 | 3 | 1 | .750 | - | 16-2 |  | 18-3 | 13-3 |
|  Bulgaria | 4 | 1 | 3 | .250 | - | - | - |  | 7-5 |
|  Slovakia | 4 | 0 | 4 | .000 | - | - | - | - |  |
| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Slovenia | 3 | 3 | 0 | 1.000 |  | 14-7 | 12-0 | 13-1 |
|  Liettua | 3 | 2 | 1 | .667 | - |  | 13-7 | 13-3 |
|  Puola | 3 | 1 | 2 | .333 | - | - |  | 11-10 |
|  Unkari | 3 | 0 | 3 | .000 | - | - | - |  |
Loppusarjat > Sijat 1-3

| joukkue | Ot>  | V | H | AVG |  |  |  |
| --- | --- | --- | --- | --- | --- | --- | --- |
|  Ukraina | 2 | 2 | 0 | 1.000 |  | 7-6 | 7-1 |
|  Slovenia | 2 | 1 | 1 | .500 | - |  | 7-5 |
|  Kroatia | 2 | 0 | 2 | .000 | - | - |  |
Loppusarjat > Sijat 4-6

| joukkue | Ot>  | V | H | AVG |  |  |  |
| --- | --- | --- | --- | --- | --- | --- | --- |
|  Liettua | 2 | 2 | 0 | 1.000 |  | 13-8 | 14-11 |
|  Tšekki | 2 | 1 | 1 | .500 | - |  | 12-3 |
|  Sveitsi | 2 | 0 | 2 | .000 | - | - |  |
Loppusarjat > Sijat 7-9

| joukkue | Ot>  | V | H | AVG |  |  |  |
| --- | --- | --- | --- | --- | --- | --- | --- |
|  Iso-Britannia | 2 | 2 | 0 | 1.000 |  | 19-7 | 11-1 |
|  Puola | 2 | 1 | 1 | .500 | - |  | 11-4 |
|  Norja | 2 | 0 | 2 | .000 | - | - |  |
Loppusarjat > Sijat 10-13

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Itävalta | 3 | 2 | 1 | .667 |  | 12-3 | 15-11 | - |
|  Unkari | 3 | 2 | 1 | .667 | - |  | 17-11 | 8-3 |
|  Slovakia | 3 | 1 | 2 | .333 | - | - |  | 12-4 |
|  Bulgaria | 3 | 1 | 2 | .333 | 18-14 | - | - |  |
Bad Boys Are Here (kappale)

| ”Bad Boys Are Here” Peer Günt |
| --- | --- | --- |

Singlen tiedot
 Albumilta: Backseat
 Julkaistu: 1986
 Tuottaja(t): T. T. Oksala
 Tyylilaji: hard rock
 Kesto: 03.49
 Levy-yhtiö: Euros
Listasijoitukset
  Suomen virallinen lista: 17.
Peer Güntin muut singlet
| ”Backseat” 1986 | ”Bad Boys Are Here” 1986 | ”Bartender” 1987 |
Bad Boys Are Here on suomalaisen hard rock -yhtyeen Peer Güntin single albumilta Backseat. Se nousi Suomen virallisen listan sijalle 17. Kappale on valittu Peer Güntin kolmanneksi parhaaksi kappaleeksi Radio Rockin Suurimmat Yhtyeet -äänestyksessä.[lähde? ]
Korpiklaanin albumilla Ukon Wacka on suomenkielinen versio kappaleesta nimellä Päät pois tai hirteen.
Kappaleet

Bad Boys Are Here – 3.49 (Remix)
Down by the Shadow
Little Squeezer
Kokoonpano

Timo Nikki – kitara, laulu
Teijo Kettula – basso, taustalaulu
"Twist Twist" Erkinharju – rummut
Badoumbé

| Badoumbé |
| --- | --- |
 Badoumbén linnoituksen rauniot 1900-luvun alun postikortissa.
 Badoumbé
 Koordinaatit: 13°38′26″N, 10°12′57″W 
Valtio:  Mali
Alue:  Kayesin alue
Piiri:  Bafoulabén piiri
Kunta:  Oualia
Hallinto:  
 – Asutustyyppi:  kylä
Väkiluku (2009):  1 100
Infobox OKVirheellinen NIMI-arvo: 
Badoumbé (myös Badumbé) on kylä Kayesin alueen Bafoulabén piirin Oualian kunnassa Malissa. Se sijaitsee Bakoyejoen varrella 19 kilometriä Oualiasta itään. Kylässä on 1 100 asukasta (vuonna 2009).
Aikaisemmin Daramutuksi kutsuttu kylä on perustettu perimätiedon mukaan kaksisataa vuotta sitten. Sen nimi liittyy mandinkojen Sissoko-klaanien kohtauspaikkaan. Nykyään kylässä asuu myös Dakarin–Nigerin rautatien tuomia muita sukuja.
Gustave Borgnis-Desbordesin johtamat ranskalaiset rakensivat vuonna 1882 Badoumbéen linnoituksen osana Médinestä Nigerjoelle suuntautunutta Länsi-Sudanin valloitusta. Linnoitusketjun muut osat olivat Bafoulabé, Kita ja Bamako. Badoumbé oli myös Ylä-Senegalin alueeseen kuuluneen hallintopiirin keskus. Sen varuskunta lakkautettiin Koundianin tukulorilinnoituksen hävittämisen jälkeen vuonna 1889. Kayesista alkanut rautatietyömaa eteni Badoumbéen vuonna 1899.
Rautatien lisäksi Badoumbén kautta kulkee Toukoton ja Bafoulabén välinen maantie. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat durra, maissi, riisi, hirssi ja maapähkinä. Kotieläimiä ovat naudat, lampaat, vuohet ja aasit. Naiset harjoittavat puutarhaviljelyä. Nuoriso hakeutuu muualle kausitöihin tai pyrkii muuttamaan ulkomaille.
Kylässä on alakoulu, terveyskeskus, kolme myllyä ja moskeija. Vesihuolto käsittää vesijohdon ja kaksi käsikäyttöistä porakaivoa.
Paikallisia nähtävyyksiä ovat uhripaikkoina toimivat muinaiset asuinpaikat apinanleipäpuineen, ranskalaisen linnoituksen rauniot ja kaksi eurooppalaisten hautausmaata.